HR
C 257/14
Službeni list Europske unije
4.7.2022.
Rješenje Suda (osmo vijeće) od 17. svibnja 2022. (zahtjev za prethodnu odluku koji je uputio Supremo Tribunal Administrativo – Portugal) – Estaleiros Navais de Peniche SA/Município de Aveiro, Navaltagus – Reparação e Construção Naval SA, Navalrocha – Sociedade de Construção e Reparações Navais SA (Predmet C-787/21) (1) (Zahtjev za prethodnu odluku – Članak 99.
Poslovnika Suda – Postupci kontrole sklapanja ugovora o javnoj nabavi robe i javnim radovima – Direktiva 89/665/EEZ – Članak 1. stavak 3. – Pravni interes – Pristup pravnim lijekovima – Ponuditelj isključen konačnom odlukom javnog naručitelja jer nije osporio sve razloge odbijanja njegove ponude – Nepostojanje pravnog interesa) (2022/C 257/19) Jezik postupka: portugalski Sud koji je uputio zahtjev Supremo Tribunal Administrativo
Stranke glavnog postupka Tužitelj: Estaleiros Navais de Peniche SA Tuženici: Município de Aveiro, Navaltagus – Reparação e Construção Naval SA, Navalrocha – Sociedade de Construção e Reparações Navais SA
Izreka Članak 1. stavak 3.
Direktive Vijeća 89/665/EEZ od 21. prosinca 1989.
o usklađivanju zakona i drugih propisa u odnosu na primjenu postupaka kontrole na sklapanje ugovora o javnoj nabavi robe i javnim radovima, kako je izmijenjena Direktivom 2007/66/EZ Europskog parlamenta i Vijeća od 11. prosinca 2007., treba tumačiti na način da se protivi tome da ponuditelj koji je bio isključen iz postupka sklapanja ugovora o javnoj nabavi pravomoćnom odlukom javnog naručitelja može pobijati odluku o odabiru.
U tom pogledu, nebitno je što izbačeni ponuditelj tvrdi da bi mu se eventualno mogao dodijeliti ugovor o javnoj nabavi u slučaju da, nakon poništenja te odluke, javni naručitelj odluči pokrenuti novi postupak za sklapanje ugovora.
(1)
Datum podnošenja: 16. 12.
2021.
Zahtjev za prethodnu odluku koji je 29. rujna 2020. uputio Consiglio di Stato (Italija) – Fastweb SpA i dr./Autorità per le Garanzie nelle Comunicazioni (Predmet C-468/20) (2022/C 257/20) Jezik postupka: talijanski Sud koji je uputio zahtjev Consiglio di Stato
Stranke glavnog postupka Žalitelji: Fastweb SpA, Tim SpA, Vodafone Italia SpA, Wind Tre SpA Druga stranka u postupku: Autorità per le Garanzie nelle Comunicazioni